Notice of a Special Meeting of the Senate
Material: papyrus
Place: Oxyrhynchites
Categories: Nachricht
Sitzung des Senats einberufen
Frage des Transports der Versorung für das Militär
Bereitliegen der Schiffe
Liturgie
Αὐ[ρ]ή[λι]ος Ε[ὐδ]αίμων ὁ καὶ Ἑλλάδιος γ[ε]νόμενος εὐθ[η]
νιάρχης κοσμητὴς ἐξηγητὴς ὑπομνηματογράφος
βουλευτὴς τῆ[ς] λαμπροτάτης πόλεως τῶν Ἀλεξανδρέων, 
γ[υ]μνασ[ι]αρχήσας βουλ[ε]υτὴς ἔναρχος πρύτανις τῆς 
λαμπρᾶς κ[αὶ] λαμπροτάτη[ς Ὀ]ξυρυγχιτῶν πόλεως. 
τὰ τῆς ἀνακ[ο]μιδῆς τῆς εὐθενείας τῶν [γ]ενναιοτάτων 
στρα[τ]ιωτῶν οὐδὲ βραχεῖαν ἀνάθεσ[ι]ν ἐπιδέχεται, καὶ διὰ τούτο, 
καὶ γραμμάτων ἡμᾶς εἰς τοῦτο κατεπειγόντων τοῦ κρα
τίστου διοικητοῦ Αὐρηλίου Π[ρ]ωτέα ἔτι [δ]ὲ κ[α]ὶ τ[οῦ] κρατίστου 
Ἀμμ[ω]νίου, καὶ τῶν πλοίων ἤδη τῶν ὑπ[ο]δεχομένων 
τὰ εἴδη ἐφορμούντων, ἐδέησεν εἰς  συναγαγεῖν πρόσκλητον βουλήν, ἵνα προτεθείση[ς] 
σκέψεως περὶ μόνου τούτου τοῦ κεφαλαί[ο]υ τέλεσιν τὴν 
ταχίστην λάβῃ τὰ λειτουργήματα. ἵν[α οὖν π]άντες ἑκόντες 
[ὦσι] βουλευταὶ τοῦτο γνόν[τε]ς ἐν τῇ σήμερο[ν ἥτ]ις ἐστ[ὶ]ν ιε, 
[τὰ γρά]μμ[α]τα δημοσίᾳ πρόκειτ[α]ι. καλῶς δ[ὲ] ἔχειν ἐνόμισα 
[γινώσκει]ν ὑμᾶς δι[ὰ το]ῦδε τοῦ προ[γ]ράμματος συντετα
[χέναι ἡμᾶς] ὑμῖν συνε[ιδό]σιν πρὸς τὰ κελευσθέντα ὀξέως 
[συναχ]θῆναι, ο[ὐ]δενὸς ἄ[λλο]υ ἐν τῇ παρούσῃ συνόδῳ μένον
[τος, ψ]ηφίσασθαί τε τὰς [τ]ῶν λ[ειτ]ουργῶν χειρο[τ]ο[ν]ίας. 
[ β  ]<gap/>[ ιε].